Vacca quintum et finem ursorum nutricis
"Vacca quintum et finem ursorum nutricis" incipiunt versus prophetici de vita et morte imperatoris cuiusdam inter Oracula, quae sub nomine Leonis Sapientis traduntur, servati. Quos versus, si rerum gestarum scriptor Nicetas Choniates recte narrat, imperator Isaacius II Angelus sibi applicavit. Textus sequitur sicut in libro manu scripto Oraculorum legitur:

Vacca quintum et finem ursorum nutricis
Figura affert, et locum et modum.
Et compescis ipse modestus amicissimos,
Quocirca consequeris pulcherrimum finem
Solusque aduniisti tibi imperatoriam laudem,
Et mortuorum fortissimorum linquens potentiam
Brevi felix eris ob imperium.
Quare abiens qualis mihi amicus visus es,
Praecipuas virtutes plus quam alii possidens.
Sic autem in Historiis Nicetae Choniatae legitur:

Figura mores nec minus locum notat.
Unde advenisti, conspectu ut laetor tuo?
Virtute multo ceteris praestantior,
Modeste leniterque castigas tuos.
Hinc consecutus exitum prosperrimum,
Decusque solus ductus ex palatio,
Relicta mortuo potentia brevi
Te namque regni prosperi manet decus.

Notae

Bibliographia 
 "Imperatoris Leonis cognomine Sapientis oracula" in  vol. 107 coll. 1121-1168 

Scripta saeculo 12
Oracula Leonis Sapientis
Isaacius II Angelus